Frans Steyn sluit aan by Bokgroep | Maroela Media
Frans Steyn sluit aan by Bokgroep
Frans Steyn – reeds by die Bokke op Plettenbergbaai (Foto Twitter #Montpellier)
Frans Steyn, die veelsydige Springbokagterspeler wat in die reeks teen Frankryk die eerste keer sedert 2012 weer in 'n toets sal uitdraf, het Woensdag by die Bokke se oefengroep in Plettenbergbaai aangesluit.
Steyn het Saterdag nog vir die Britse Barbarians teen Engeland gespeel.
Sy aankoms is vir heelparty rugbyskrywers 'n groot verrassing. Hulle het aanvaar dat hy eers aanstaande Woensdag sal opdaag en dus nouliks vir die eerste toets die daaropvolgende Saterdag, 10 Junie, oorweeg sal kan word.
Steyn het reeds in 53 toetse gespeel en was die jongste speler in die span wat in 2007 die Wêreldbeker gewen het.
Die ander drie senters in die groep is Jan Serfontein, Jesse Kriel en Damian de Allende.
♦ Dit is ook onwaarskynlik dat Duane Vermeulen, wat Sondagmiddag laat nog in die Top14-eindstryd speel, voor laat Dinsdag by sy spanmaats sal kan aansluit. Dit is dus te betwyfel of hy in die beginspan sal wees.
♦ Intussen het die SA keurders vir Lwazi Mvovo en Ruan Ackermann opgeroep in die plekke van Lionel Mapoe en Chris Cloete in die SA A-span.
Mapoe is verlede week na die Bokgroep bevorder nadat Lukhanyo Am met 'n gekraakte wangbeen onttrek het, en Cloete is vir die SA A-span se eerste wedstryd teen die Franse Barbarians nog geskors.
Waarom Mvovo, 'n vleuel wat Vrydag 31 word, in 'n senter se plek gekies is, maak nie sin nie. Wat van EW Viljoen of Burger Odendaal?
♦ Die SA A-span speel op 16 Junie in die Moses Madhiba-stadion in Durban en 'n week daarna in die Orlando-stadion in Soweto teen die Franse Baabaas.
KZN-liga: vlaag drieë klink Collegians se doppie
GLRU-liga: Simmer wen wipplankryery teen Unie
piet de Jager · 2 jaar gelede
Ja, Wim. Ek stem volkome saam. Dis maar net weer die ou siekte in SA Rugby wat kop uitsteeek: Kies spelers uit posisie: Mvovo op senter. Is Frans Steyn nie eintlik 'n losskakel nie?
Wie weet, dalk moet Ruan Ackerman nog op stut sak vir die A-span!!
Ek steun nie Lwazi Mvovo se keuse nie, maar Burger Odendaal is te stadig en hoewel dit lyk of E W Viljoen talent het, sien ek hom niks doen vir die Stormers.
Hansie · 2 jaar gelede
Ons afrigter begin al weer gryp na strooihalms… Hier kom 'n helse pakslae…
Hansie hou op met jou jou negatiwiteit teenoor AC of is jy JALOERS!!!!!!!!!!!!!!!
Ek stem saam met Hansie! Waar is die manne wat op vorm is???
Ek is verskriklik jaloers… meer op sy salarisstrokie as sy wenrekord wel.
Mooi gesê,,,,,,,,,,,,,,,,,,,,,,,,,,,,,,,om jaloers te wees op AC is lagwekkend,,,,,,,,,,,,,,,,ek is eerder Mr Bean as AC.
Kom ons begin nie eers oor die salaris praat nie!! Ek verdien minder as n' tannie wat Oreo's verkoop by n' Bakers Mini Krieket Game!!!